ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2194/02

υποβολή: Daniel Varela Suanzes-Carpegna (PPE-DE) προς την Επιτροπή

(19 Ιουλίου 2002)

Θέμα: Η βιομηχανία της αλιείας που ασχολείται με τη μεταποίηση των αλιευμάτων σε άλευρα

Δεδομένης τηςποτιθέμενης έλλειψης κοινοτικών αλιευτικών πόρων και δεδομένων των δραστικών σχεδίων ανάκτησης των ειδών που ισχυρίζεται ότι προσπαθεί να εφαρμόσει η Επιτροπή, δε νομίζει η Επιτροπή ότι πρέπει να επανέλθει το θέμα της βιομηχανίας της αλιείας που ασχολείται αποκλειστικά και μόνο με τη μεταποίηση των αλιευμάτων σε άλευρα για ζωοτροφές·

Δεν θα μπορούσαν να καλυφθούν οι ανάγκες της εσωτερικής κοινοτικής αγοράς από τις εισαγωγές που προέρχονται από τρίτες χώρες και από τις ευρωπαϊκές βιομηχανίες που μεταποιούν άλευρα που προέρχονται αποκλειστικά και μόνο από αλιευτικάποπροϊόντα·

Απάντηση του κ. Fischler εξ ονόματος της Επιτροπής

(24 Σεπτεμβρίου 2002)

Η αλιεία για τη μεταποίηση ψαριών σε ιχθυάλευρα θα πρέπει να έχει ως στόχο ψάρια τα οποία δεν διαθέτουν αγορά για άμεση ανθρώπινη κατανάλωση. Η αλιεία για την παρασκευή ιχθυαλεύρων, όπως και οι άλλοι τύποι αλιείας, θαπόκειται στα μέτρα διατήρησης και διαχείρισης που έχουν καταρτιστεί στο κοινοτικό πρόγραμμα-πλαίσιο, καθώς και στα πολυετή σχέδια διαχείρισης.

Η Επιτροπή έχει ήδη ζητήσει από το Διεθνές Συμβούλιο για την Εξερεύνηση της Θάλασσας (ICES) να πραγματοποιήσει μία αξιολόγηση για την επίπτωση της αλιείας για την παρασκευή ιχθυαλεύρων στα θαλάσσια οικοσυστήματα. Θα συνεχίσει να παρακολουθεί τη διεξαγωγή του τύπου αυτού αλιείας προκειμένου να εξασφαλίσει ότι η επίπτωσή της στα είδη ψαριών για ανθρώπινη κατανάλωση και στα άλλα θαλάσσια είδη παραμένει χαμηλή και θα προτείνει κατά περίπτωση βελτιωμένα μέτρα διαχείρισης.

Αναφορικά με την καταλληλότητα τηςποκατάστασης της κοινοτικής παραγωγής με εισαγωγές, το Αξιότιμο Μέλος του Κοινοβουλίου παραπέμπεται στην απάντηση στη γραπτή του ερώτηση E-2192/02(1).

Δεν φαίνεται ότι η αναλογία ιχθυαλεύρων που προέρχονται από τη μεταποίηση παραπροϊόντων μπορεί να αυξηθεί σημαντικά επί του παρόντος. Το 2001, παράχθηκαν 170 000 ιχθυαλεύρων από τον κλάδο αυτό. Το σχετικό μερίδιο παραγωγής από την πηγή αυτή ανά κράτος μέλος ήταν: Ηνωμένο Βασίλειο 26 %, Ισπανία, 24 %, Δανία 17 %, Ιρλανδία 9,5 %, Σουηδία 9,5 %, Γαλλία 7 % και Γερμανία 7 %. Υπάρχουν ενδείξεις ότι ο κλάδος αυτός μπορεί να μειωθεί σε μέγεθος λόγω των δυσχερειών που αντιμετωπίζει για την τήρηση των απαιτήσεων της οδηγίας του Συμβουλίου 2001/102/ΕΚ(2). Δεδομένου ότι η πρώτη ύλη μπορεί να προέλθει από διάφορες πηγές και ότι η δειγματοληψία πρέπει να γίνεται με βάση τις παρτίδες των προϊόντων, τα όρια διοξίνης θα μπορούσαν να έχουν ως αποτέλεσμα να αποκλεισθεί μέρος τουλικού αυτού στο μέλλον από τη ζωική διατροφή.

(1) βλέπε σελίδα 35.

(2) Οδηγία του Συμβουλίου 2001/102/ΕΚ, της 27ης Νοεμβρίου 2001, για την τροποποίηση της οδηγίας 1999/29/ΕΚ για τις ανεπιθύμητες ουσίες και προϊόντα στη ζωική διατροφή, ΕΕ L 6 της 10.1.2002.
ΓΡΑΠΤΗ ΕΡΩΤΗΣΗ E-2371/02

υποβολή: Glyn Ford (PSE) προς την Επιτροπή

(2 Αυγούστου 2002)

Θέμα: Γενική Συμφωνία για τις συναλλαγές στον τομέα τωνπηρεσιών (GATS)

Δεδομένου ότι οι περιφερειακές/τοπικές αρχές ευθύνονται για την ρύθμιση και διανομή πολλών εκ τωνπηρεσιών που καλύπτονται από την Γενική Συμφωνία για τις συναλλαγές στον τομέα τωνπηρεσιών (GATS), θα διευκρινίσει η Ευρωπαϊκή Επιτροπή μέχρι ποιου βαθμού έχει ζητηθεί η γνώμη των περιφερειακών/τοπικών αρχών σχετικά με τις τρέχουσες διαπραγματεύσεις με τον Παγκόσμιο Οργανισμό Εμπορίου·

Κοινή απάντησητου κ. Lamy εξ ονόματος της Επιτροπήςστις γραπτές ερωτήσεις E-2370/02 και E-2371/02

(17 Σεπτεμβρίου 2002)

Ενόψει των διαπραγματεύσεων των σχετικών με τη Γενική Συμφωνία για τις Συναλλαγές στον τομέα των Υπηρεσιών, η Επιτροπή διεξήγαγε ευρείες διαβουλεύσεις για να διασφαλίσει ισόρροπη συνεισφορά στις προπαρασκευαστικές εργασίες. Πέραν των γενικών συνεδριάσεων για ευρύτερα θέματα εμπορικής πολιτικής, οι οποίες πραγματοποιήθηκαν στο πλαίσιο του λεγόμενου διαλόγου με την κοινωνία των πολιτών, η Επιτροπή φιλοξένησε σειρά ειδικών συνεδριάσεων με την κοινωνία των πολιτών για τις διαπραγματεύσεις GATS, εκ των οποίων η τελευταία πραγματοποιήθηκε στις 2 Ιουλίου 2002. Οι συνεδριάσεις αυτές είναι ανοικτές σε όλες τις ενδιαφερόμενες ομάδες για τις διαπραγματεύσεις GATS, συμπεριλαμβανομένων των εκπροσώπων της κεντρικής διοίκησης και της τοπικής αυτοδιοίκησης των κρατών μελών. Η Επιτροπή σκοπεύει να συνεχίσει το διάλογο αυτό ενόσω προχωρούν οι διαπραγματεύσεις για τη συμφωνία GATS.

Οι προσπάθειες της Επιτροπής να καταφύγει στη γνώμη της κοινωνίας των πολιτών συμπληρώνονται προφανώς από τις διαβουλεύσεις που διεξάγονται σε εθνικό επίπεδο και οι οποίες συμβάλλουν στον καθορισμό των θέσεων που θαιοθετήσουν τα κράτη μέλη στο πλαίσιο της λεγόμενης ad hoc επιτροπής 133 (υπηρεσίες). Ωστόσο, η Επιτροπή θεωρεί ότι η ευθύνη για τις διαβουλεύσεις με τις περιφερειακές/τοπικές αρχές εναπόκειται στις εθνικές αρχές κάθε κράτους μέλους, κατά τον τρόπο που προσιδιάζει περισσότερο στο κατ'ιδίαν νομικό πλαίσιο. Επομένως, θα ήταν πιο σκόπιμο, ίσως, να απευθυνθεί η ερώτηση στις εθνικές αρχές κάθε κράτους. Για το λόγο αυτό, η Επιτροπή δεν προέβη σε εκτίμηση των ενδεχόμενων επιπτώσεων της GATS στις ικανότητες που έχουν οι τοπικές/περιφερειακές αρχές να ρυθμίζουν και να παρέχουνπηρεσίες, ούτε γνωρίζει αν έχουν πραγματοποιηθεί από άλλους παρόμοιες εκτιμήσεις.
ΓΡΑΠΤΗ ΕΡΩΤΗΣΗ E-2911/02

υποβολή: Fernando Fernndez Martn (PPE-DE) προς την Επιτροπή

(16 Οκτωβρίου 2002)

Θέμα: Δομηνικανή Δημοκρατία

Όσον αφορά την Δομηνικανή Δημοκρατία, μπορεί η Επιτροπή να αναφέρει ποια προγράμματα έχουν χρηματοδοτηθεί από τον προϋπολογισμό της Ευρωπαϊκής Ένωσης κατά το έτος 2000·

Μπορεί η Επιτροπή να προσδιορίζει το συνολικό ύψος της ενίσχυσης κατά το έτος 2000 για όλα τα θέματα που αφορούν την εν λόγω χώρα·

Κοινή απάντησητου κ. Nielson εξ ονόματος της Επιτροπήςστις γραπτές ερωτήσεις E-2909/02, E-2910/02, E-2911/02, E-2912/02,E-2913/02, E-2914/02, E-2915/02, E-2916/02, E-2917/02, E-2918/02,E-2919/02, E-2920/02, E-2921/02 και E-2922/02

(4 Δεκεμβρίου 2002)

Η Επιτροπή διαβιβάζει άμμεσα στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου έναν πίνακα με τις αιτηθείσες πληροφορίες, καθώς και την ετήσια έκθεση 2001 για την αναπυξιακή πολιτική της ΕΚ και τηνλοποίηση της εξωτερικής βοήθειας.
ΓΡΑΠΤΗ ΕΡΩΤΗΣΗ E-2802/02

υποβολή: Miquel Mayol i Raynal (Verts/ALE) προς την Επιτροπή

(7 Οκτωβρίου 2002)

Θέμα: Φυλάκιση της Leyla Zana και προσχώρηση της Τουρκίας

Η κυρία Leyla Zana φυλακίσθηκε στην Τουρκία διότι, σύμφωνα με τη Διεθνή Αμνηστία, τόλμησε να μιλήσει στα κουρδικά κατά την ανάληψη των καθηκόντων της ως βουλευτής στο τουρκικό κοινοβούλιο.

Έχει ενημερωθεί η Επιτροπή γι' αυτή την κατάσταση·

Εάν αποδειχθεί ότι τα γεγονότα είναι ακριβή, πιστεύει η Επιτροπή ότι ένα κράτος που ασκεί τέτοιου είδους καταστολή μπορεί να προσχωρήσει στην Ευρωπαϊκή Ένωση·

Απάντηση του κ. Verheugen εξ ονόματος της Επιτροπής

(15 Νοεμβρίου 2002)

Η Επιτροπή είναι πλήρως ενημερωμένη σχετικά με την περίπτωση της κ. Leyla Zana. Η περίπτωση αυτή αποτέλεσε αντικείμενο απόφασης του Ευρωπαϊκού Δικαστηρίου Ανθρωπίνων δικαιωμάτων(1) καθώς και προσωρινού ψηφίσματος της Επιτροπής των Υπουργών του Συμβουλίου της Ευρώπης(2). Το προσωρινό ψήφισμα ενθαρρύνει τις τουρκικές αρχές να απαντήσουν στα επαναλαμβανόμενα αιτήματα της επιτροπής για την αποκατάσταση της κατάστασης του πρώην μέλους της βουλής, κ. Leyla Zana.

Ωςποψήφια χώρα για προσχώρηση στην Ευρωπαϊκή Ένωση, η Τουρκία πρέπει να καταβάλλει προσπάθειες για την ικανοποίηση των πολιτικών κριτηρίων της Κοπεγχάγης. Η εταιρική σχέση προσχώρησης μεταξύ της Ένωσης και της Τουρκίας απαιτεί ως βραχυπρόθεσμη προτεραιότητα από την Τουρκία να αντιμετωπίσει την κατάσταση εκείνων των κρατουμένων που εκφράζουν μη-βίαιες απόψεις.

Η Επιτροπή έθεσε το θέμα αυτό στην επιτροπή εξωτερικώνποθέσεων, ανθρώπινων δικαιωμάτων, κοινής ασφάλειας και αμυντικής πολιτικής του Ευρωπαϊκού Κοινοβουλίου στις Βρυξέλλες στις 4 Νοεμβρίου 2002.

Ηπόθεση αυτή αναφέρεται στην περιοδική έκθεση της Επιτροπής της 9ης Οκτωβρίου 2002, που αναφέρει ότι η κατάσταση των κρατουμένων που έχουν εκφράσει μη-βίαιες απόψεις δεν έχει αντιμετωπιστεί κατάλληλα.

Η Επιτροπή θα συνεχίσει να παρακολουθεί την κατάσταση εκ του σύνεγγυς και να εφιστά την προσοχή των τουρκικών κρατών στο εν λόγω θέμα.

(1) Αναφ. απόφαση της 17ης Ιουλίου 2001 στηνπόθεση Sadah, Zana, Diele, Dogan.

(2) Αναφ 30.4.2002.
ΓΡΑΠΤΗ ΕΡΩΤΗΣΗ E-2368/02

υποβολή: Richard Corbett (PSE) προς την Επιτροπή

(2 Αυγούστου 2002)

Θέμα: Ομαδοποίηση Λογισμικού Ανοιχτής Πηγής

Έχει η Επιτροπή δώσει επίσημη γνώμη σχετικά με την αναφορά που εκδόθηκε από το IDA (Ανταλλαγή δεδομένων μεταξύ δημόσιων διοικήσεων), με τίτλο Ομαδοποίηση Λογισμικού Ανοιχτής Πηγής — μία μελέτη σκοπιμότητας του IDA στο θέμα της ανταλλαγής δεδομένων μεταξύ δημόσιων διοικήσεων (ΓΔ Επιχειρήσεις), η οποία προτείνει την δημιουργία ενός γραφείου εκκαθαρίσεων λογισμικού στο οποίο διοικήσεις μπορούν να χορηγήσουν λογισμικό· Εγκρίνει την πρόταση της μελέτης σύμφωνα με την οποία, λογισμικό που έχει εξελιχθεί και που διευθύνεται από τις δημόσιες διοικήσεις θα έπρεπε να εκδίδεται με άδεια ανοιχτής πηγής·

Τι μέτρα προτίθεται να λάβει η Επιτροπή σχετικά μ' αυτό το θέμα·

Απάντηση του κ. Liikanen εξ ονόματος της Επιτροπής

(3 Σεπτεμβρίου 2002)

Η μελέτη σκοπιμότητας Ομαδοποίηση λογισμικού ανοικτής πηγής εκπονήθηκε στο πλαίσιο του προγράμματος IDA (Ανταλλαγή δεδομένων μεταξύ δημόσιων διοικήσεων) προκειμένου να εξεταστεί πως θα μπορούσε να βελτιωθεί η επαναχρησιμοποίηση των εφαρμογών λογισμικού το οποίο αναπτύσσεται από και για τις δημόσιες διοικήσεις.

Στο πλαίσιο του IDA αποφασίστηκε η εκπόνηση της μελέτης αυτής προκειμένου:

- να διερευνηθούν οι ευκαιρίες για εφαρμογές με καλύτερη σχέση κόστους/αποτελεσματικότητας στην τεχνολογία της πληροφορίας στον ευρωπαϊκό δημόσιο τομέα·

- να ανταποκριθεί στην πρόσκληση του προγράμματος δράσης Ευρώπη 2002 να προαχθεί η χρήση του λογισμικού ανοικτής πηγής στο δημόσιο τομέα·

- και να εξεταστεί η σκοπιμότητα μιας σύστασης η οποία προέκυψε από το συμπόσιο του IDA για την ανοικτή πηγή στις δημόσιες διοικήσεις (που πραγματοποιήθηκε στις Βρυξέλλες το Φεβρουάριο του 2001).

Ζητήθηκε από τον ανάδοχο ο οποίος εκπόνησε την μελέτη (Unisys) να αξιολογήσει τις τεχνικές, οργανωτικές, νομικές και οικονομικές πτυχές της ανταλλαγής λογισμικού. Οι συστάσεις που εκδόθηκαν είναι εκείνες του αναδόχου. Δεν ελήφθη επίσημη θέση από την Επιτροπή σχετικά με τις εν λόγω συστάσεις. Ωστόσο, η Επιτροπή εξετάζει ήδη διάφορες εναλλακτικές λύσεις για πρακτική δράση. Όταν αφορούν το πρόγραμμα IDA, οι προτάσεις πρέπει να εγκρίνονται από τα κράτη μέλη, τα οποία εκπροσωπούνται στην Επιτροπή Τηλεπληροφορικής μεταξύ Διοικήσεων (TAC).

Οι άδειες λογισμικού και η ανταλλαγή λογισμικού αλληλοσχετίζονται και η πρόσκληση της μελέτης να εκδίδεται λογισμικό που ανήκει στις δημόσιες διοικήσεις με άδεια ανοικτής πηγής θα πρέπει να εξεταστεί σ'αυτό το πλαίσιο. Για να μπορεί να ανταλλάσσεται το λογισμικό μεταξύ των διοικήσεων, θα πρέπει να επιτραπεί η πρόσβαση στον κωδικό της πηγής (για σκοπούς τροποποιήσεων) και δεν θα πρέπει να εφαρμόζονται περιορισμοί στη διανομή του λογισμικού. Και οι δύο αυτοί όροι πληρούνται στην περίπτωση των αδειών λογισμικού ανοικτής πηγής.
ΓΡΑΠΤΗ ΕΡΩΤΗΣΗ E-2921/02

υποβολή: Fernando Fernndez Martn (PPE-DE) προς την Επιτροπή

(16 Οκτωβρίου 2002)

Θέμα: Σαιν Κιτς και Νέβις

Όσον αφορά το Σαιν Κιτς και Νέβις, μπορεί η Επιτροπή να αναφέρει ποια προγράμματα έχουν χρηματοδοτηθεί από τον προϋπολογισμό της Ευρωπαϊκής Ένωσης κατά το έτος 2000·

Μπορεί η Επιτροπή να προσδιορίζει το συνολικό ύψος της ενίσχυσης κατά το έτος 2000 για όλα τα θέματα που αφορούν την εν λόγω χώρα·

Κοινή απάντησητου κ. Nielson εξ ονόματος της Επιτροπήςστις γραπτές ερωτήσεις E-2909/02, E-2910/02, E-2911/02, E-2912/02,E-2913/02, E-2914/02, E-2915/02, E-2916/02, E-2917/02, E-2918/02,E-2919/02, E-2920/02, E-2921/02 και E-2922/02

(4 Δεκεμβρίου 2002)

Η Επιτροπή διαβιβάζει άμμεσα στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου έναν πίνακα με τις αιτηθείσες πληροφορίες, καθώς και την ετήσια έκθεση 2001 για την αναπυξιακή πολιτική της ΕΚ και τηνλοποίηση της εξωτερικής βοήθειας.
ΓΡΑΠΤΗ ΕΡΩΤΗΣΗ E-3243/02

υποβολή: Brice Hortefeux (PPE-DE) προς την Επιτροπή

(15 Νοεμβρίου 2002)

Θέμα: Δράση για την πρόληψη της οστεοπόρωσης

Η οστεοπόρωση είναι σοβαρή ασθένεια και δρα ύπουλα εφόσον αργεί πολύ να διαγνωστεί. Στις γυναίκες της Δυτικής Ευρώπης άνω των 50 ετών, ο κίνδυνος κατάγματος που οφείλεται στην οστεοπόρωση ανέρχεται περίπου σε αναλογία 40 % και μάλιστα οι πιθανότητες θανάτου των γυναικών αυτών λόγω των καταγμάτων ισοδυναμούν με τις πιθανότητες θανάτου τους από καρκίνο του μαστού. Επίσης η αύξηση της προσδοκίας ζωής θα συντελέσει στην αύξηση του αριθμού των καταγμάτων στους γοφούς, τα οποία, σύμφωνα με εκτιμήσεις του ΠΟΥ, κινδυνεύουν να διπλασιαστούν, από 414 000 σε 912 000, κατά την προσεχή πεντηκονταετία στην ΕΕ.

Αντιμετωπίζουμε, συνεπώς, ένα πρόβλημα δημόσιαςγείας που εμφανίζεται διαρκώς. Εύκολα μπορούμε να φανταστούμε τις οικονομικές επιβαρύνσεις που αντιπροσωπεύει η ασθένεια αυτή. Για παράδειγμα, το μέσο κόστος μιας θλάσης μηρούπολογίζεται σε 11 000 ευρώ για την κάλυψη νοσοκομειακής περίθαλψης μεγάλης διάρκειας.

Το 1998, κατόπιν αιτήματος του Ευρωπαϊκού Κοινοβουλίου, η Επιτροπή πραγματοποίησε μελέτη και δημοσίευσε έκθεση σχετικά με την οστεοπόρωση στην ΕΕ — προληπτική δράση. Τρία χρόνια αργότερα, η έρευνα του Διεθνούς Ιδρύματος κατά της Οστεοπόρωσης απεκάλυψε ότι στα κράτη μέλη έχει σημειωθεί ελάχιστη πρόοδος μετά την έκθεση της Επιτροπής και ότι η κατάσταση έχει πλέον επιδεινωθεί. Πράγματι, από το 1998, ο αριθμός καταγμάτων λόγω οστεοπόρωσης έχει αυξηθεί στην Ευρώπη κατά 25 % και το κόστος της ασθένειας έχει αυξηθεί κατά 33 %, σε περίπου 4,8 δισεκατομμύρια ευρώ ετησίως.

Δεδομένου ότι η Επιτροπή δεν είναι σε θέση να παρεμβαίνει άμεσα στον τομέα τηςγείας λόγω της αρχής της επικουρικότητας, προετοιμάζει, άραγε, άλλες πρωτοβουλίες ή προγράμματα για την πρόληψη της οστεοπόρωσης, και αν αυτό συμβαίνει, ποιό είναι το αντικείμενό τους·

Απάντηση του κ. Byrne εξ ονόματος της Επιτροπής

(5 Δεκεμβρίου 2002)

Το 1998, η Επιτροπή δημοσίευσε οκτώ συστάσεις, στην Έκθεση σχετικά με την οστεοπόρωση στην Ευρωπαϊκή Κοινότητα — Δράση για την πρόληψη.

Με βάση αυτήν την έκθεση, η Επιτροπή χρηματοδοτεί, στο πλαίσιο του προγράμματος εργασίας για το 2002, ένα σχέδιο πουλοποιείται από το IOF (Διεθνές Ίδρυμα Οστεοπόρωσης) για την ανάλυση των ενεργειών που αναλαμβάνουν τα κράτη μέλη σύμφωνα με τις εν λόγω συστάσεις.

Στόχος αυτού του σχεδίου είναι η συνεργασία με μια ομάδα διαβούλευσης για την εκπλήρωση των οκτώ συστάσεων και για τη δημοσίευση ενός πρακτικού και οικονομικά αποτελεσματικού σχεδίου για τα επόμενα πολιτικά βήματα στον εν λόγω τομέα. Επίσης, η Επιτροπή σκοπεύει να αξιοποιήσει τις πληροφορίες που συλλέγονται στο πλαίσιο αυτού του σχεδίου ως βάση για τη σύνταξη έκθεσης.
ΓΡΑΠΤΗ ΕΡΩΤΗΣΗ P-3448/02

υποβολή: Eluned Morgan (PSE) προς την Επιτροπή

(27 Νοεμβρίου 2002)

Θέμα: Συντάξεις και αφερεγγυότητα

Θα μπορούσε να διευκρινίσει η Επιτροπή τί συνέβαινε κατά το παρελθόν, όταν κράτη μέλη δεν συνεμορφούντο στην οδηγία του Συμβουλίου 80/987/ΕΟΚ(1) της 20ής Οκτωβρίου 1980 σχετικά με την προσέγγιση των νομοθεσιών των κρατών μελών όσον αφορά την προστασία των εργαζομένων σε περίπτωση αφερεγγυότητας του εργοδότη τους· Τί προτίθεται να πράξει η Επιτροπή εάν η κυβέρνηση του Ηνωμένου Βασιλείου δεν συμμορφωθεί στην οδηγία όσον αφορά τους εργαζόμενους στην εταιρία Allied Steel and Wire Ltd;

(1) ΕΕ L 283 της 28.10.1980, σελ. 23.

Απάντηση της κ. Διαμαντοπούλου εξ ονόματος της Επιτροπής

(20 Δεκεμβρίου 2002)

Η Επιτροπή εξετάζει τη μεταφορά των κοινοτικών οδηγιών στα δίκαια των κρατών μελών και παρακολουθεί την εφαρμογή των διατάξεων που εκδίδονται κατ'εφαρμογήν του κοινοτικού δικαίου. Εάν η Επιτροπή κρίνει ότι ένα κράτος μέλος έχει παραβείποχρέωσή του εκ του κοινοτικού δικαίου, κινεί τη διαδικασία του άρθρου 226 της συνθήκης ΕΚ.

Στην περίπτωση της οδηγίας 80/987/EOK του Συμβουλίου της 20ής Οκτωβρίου1980(1), η Επιτροπή εξέτασε και αξιολόγησε την κατάσταση όσον αφορά τη μεταφορά της στα εθνικά δίκαια σε έκθεση η οποία δημοσιεύθηκε το 1995(2) και συμπληρώθηκε με έκθεση το 1996(3). Όσον αφορά ειδικότερα την εφαρμογή των διατάξεων περί της κοινωνικής ασφάλισης στο Ηνωμένο Βασίλειο, η Επιτροπή έκρινε, στην έκθεσή της, ότι οι διατάξεις που εξέδωσε το Ηνωμένο Βασίλειο ανταποκρίνονται στις απαιτήσεις της οδηγίας.

(1) Οδηγία 80/987/ΕΟΚ του Συμβουλίου της 20ής Οκτωβρίου 1980 περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη, ΕΕ L 283 της 28.10.1980. — Ελληνική ειδική έκδοση: Κεφάλαιο 05 τόμος 4 σ. 0035.

(2) COM(95)164 τελικό.

(3) COM(96)696 τελικό.
ΓΡΑΠΤΗ ΕΡΩΤΗΣΗ E-2968/02

υποβολή: Jens-Peter Bonde (EDD) προς την Επιτροπή

(22 Οκτωβρίου 2002)

Θέμα: Γενικός διαγωνισμός COM/A/6/01 — Υπάλληλος διοικήσεως (Α7/Α6) στους τομείς των εξωτερικών σχέσεων και της διαχείρισης της βοήθειας προς τρίτες χώρες

Θα μπορούσε η Επιτροπή να απαντήσει στα ακόλουθα ερωτήματα όσον αφορά τον διαγωνισμό για την πρόσληψη προσωπικού COM/A/6/01 και ειδικότερα να διευκρινίσει:

- Πόσοιποψήφιοι περιλήφθηκαν τελικώς στον κατάλογο επιτυχόντων·

- Πόσοι πολίτες από κάθε κράτος μέλος περιλήφθηκαν τελικώς στον κατάλογο επιτυχόντων·

- Πόσοιποψήφιοι που έχουν ή είχαν σύμβαση με την Ευρωπαϊκή Επιτροπή ή άλλο θεσμικό όργανο της ΕΕ συνέχισαν έως το στάδιο της συνέντευξης (δοκιμασία στ')·

- Πόσοιποψήφιοι που έχουν ή είχαν σύμβαση με την Ευρωπαϊκή Επιτροπή ή άλλο θεσμικό όργανο της ΕΕ περιλήφθηκαν τελικώς στον κατάλογο επιτυχόντων· (παρακαλείσθε να αναφέρετε τα στοιχεία ανά κράτος μέλος).

Απάντηση του κ. Kinnock εξ ονόματος της Επιτροπής

(6 Δεκεμβρίου 2002)

Ο διαγωνισμός COM/A/6/01 μόλις ολοκληρώθηκε. Σύμφωνα με την ανακοίνωση προκήρυξης του διαγωνισμού, το Πεδίο 1 αφορά τις εξωτερικές σχέσεις, για τις οποίες ο αριθμός των επιτυχόντων που εγγράφονται στον εφεδρικό πίνακα ανέρχεται σε 80, το δε Πεδίο 2 αφορά τη διαχείριση της βοήθειας στις χώρες που δεν είναι κράτη μέλη, για το οποίο ο αριθμός των επιτυχόντων που είναι εγγεγραμμένοι στον αντίστοιχο πίνακα είναι 250.

Τα στατιστικά στοιχεία που αφορούν τον ανωτέρω γενικό διαγωνισμό αποστέλλονται απευθείας στο Αξιότιμο Μέλος και στη Γραμματεία του Ευρωπαϊκού Κοινοβουλίου.

Η Επιτροπή συλλέγει τα πληροφοριακά στοιχεία τα οποία χρειάζεται για να δώσει πλήρεις εμπεριστατωμένες απαντήσεις στα δύο τελευταία ερωτήματα. Θα κοινοποιήσει τα σχετικά πορίσματα το συντομότερο δυνατό.
ΓΡΑΠΤΗ ΕΡΩΤΗΣΗ E-3084/02

υποβολή: Jonas Sjstedt (GUE/NGL) προς την Επιτροπή

(28 Οκτωβρίου 2002)

Θέμα: Το προϊόν αδυνατίσματος Letigen

Στη Δανία η συζήτηση γύρω από το προϊόν αδυνατίσματος Letigen είναι ιδιαίτερα έντονη δεδομένων των πολλών καταγγελιών που κατατέθηκαν. Λέγεται ότι Σουηδοί ταξίδεψαν στη Δανία για να προμηθευθούν το προϊόν Letigen.

Τα εν λόγω χάπια αδυνατίσματος απαγορεύονται στα άλλα κράτη μέλη της Ε.Ε. Ποιοι κανόνες ισχύουν άραγε στην εσωτερική αγορά στην προκείμενη περίπτωση· Θα πρέπει άραγε να επιτρέπεται η πώληση του Letigen σε ολόκληρη την Ένωση εφόσον επιτρέπεται σ' ένα κράτος· Εάν το Letigen ενέχει όντως τόσο μεγάλο κίνδυνο για τηνγεία όπωςποστηρίζεται στη Δανία, επιτρέπεται τότε άραγε η πώλησή του σ' ένα κράτος μέλος τη στιγμή που απαγορεύεται στην πλειοψηφία των άλλων κρατών μελών·

Απάντηση του κ. Liikanen εξ ονόματος της Επιτροπής

(26 Νοεμβρίου 2002)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση P-3064/02 του κ. Lund(1).

(1) βλέπε σελίδα 152.
ΓΡΑΠΤΗ ΕΡΩΤΗΣΗ E-2995/02

υποβολή: Rosa Migulez Ramos (PSE) προς την Επιτροπή

(23 Οκτωβρίου 2002)

Θέμα: Μέτρα για τη μείωση των ατυχημάτων στην αλιεία

Το Ευρωπαϊκό Κοινοβούλιο ενέκρινε στις 5 Απριλίου 2001 ένα ψήφισμα σχετικά με την ασφάλεια και τα ατυχήματα στις αλιευτικές δραστηριότητες(1) στην παράγραφο 26 του οποίου ζητούσε από την Επιτροπή και τα κράτη μέλη να προωθήσουν μεταξύ πλοιοκτητών, μισθωτών και ανεξάρτητων αλιέων και δημοσίων διοικήσεων μία φιλοσοφία για την ασφάλεια που θα καλύπτει όλα τα στάδια των αλιευτικών δραστηριοτήτων και την πρόληψη των ατυχημάτων, φιλοσοφία η οποία θα αντανακλάται στην επαγγελματική και τη συνεχή κατάρτιση και θα αφομοιώνει την πλέον σύγχρονη τεχνολογία όσον αφορά στα συστήματα εντοπισμού και διάσωσης· η κατάρτιση αυτή πρέπει να αποσκοπεί και στη βελτίωση και τη μεγιστοποίηση της ασφάλειας.

Στην παράγραφο 28 του ψηφίσματος τονιζόταν ότι αυτή η φιλοσοφία για την ασφάλεια θα έπρεπε να είναιποχρεωτική ιδιαίτερα στην επαγγελματική κατάρτιση των νέων ναυτικών που συμμετέχουν στις αλιευτικές δραστηριότητες.

Τι μέτρα ενέκρινε η Επιτροπή από την ημερομηνία του εν λόγω ψηφίσματος για να προωθήσει αυτήν τη φιλοσοφία για την ασφάλεια στον κλάδο της αλιείας·

(1) EE C 21 E της 24.1.2002, σελ. 359.

Απάντηση της κ. Διαμαντοπούλου εξ ονόματος της Επιτροπής

(4 Δεκεμβρίου 2002)

Η Επιτροπή εξέδωσε την ανακοίνωση Προσαρμογή στις αλλαγές της εργασίας και της κοινωνίας: μια νέα κοινοτική στρατηγικήγείας και ασφάλειας 2002-2006(1) που βασίζεται στην εδραίωση της κουλτούρας πρόληψης των κινδύνων, το συνδυασμό ποικίλων πολιτικών μέσων — νομοθεσία, κοινωνικός διάλογος, μέτρα για την πρόοδο και προσδιορισμός των βέλτιστων πρακτικών, κοινωνική ευθύνη των επιχειρήσεων, οικονομικά κίνητρα — και στην οικοδόμηση εταιρικών σχέσεων μεταξύ όλων των φορέων τηςγείας και της ασφάλειας.

Συγκεκριμένα η ανακοίνωση αναγνωρίζει ότι η προώθηση της ικανοποίησης κατά την εργασία μπορεί να εξασφαλιστεί μόνο μέσα από την πολιτικήγείας και ασφάλειας και προβλέπει την ανάπτυξη μιας ολοκληρωμένης προσέγγισης σε συντονισμό με τις άλλες πολιτικές που περιλαμβάνουν στόχους για την προστασία με βάση τη λήψη προληπτικών μέτρων, ιδίως τις πολιτικές μεταφορών, περιβάλλοντος, προστασίας των πολιτών και της κοινής αλιευτικής πολιτικής. Όσον αφορά την κοινή αλιευτική πολιτική, η Επιτροπή θα καλέσει τους κοινωνικούς εταίρους να προσδιορίσουν μέτρα για τη βελτίωση των συνθηκών διαβίωσης, εργασίας και ασφάλειας στον αλιευτικό τομέα, για την ενίσχυση του ρόλου των γυναικών, και τη συμβολή στην ανάπτυξη της απασχόλησης, ιδίως των νέων στις περιοχές που εξαρτώνται από την αλιεία.

(1) COM(2002)118 τελικό.